ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
தொழில் நிறுவன உரிமையாளர்கள் தகவல் பதிவுக்கு காகிதமில்லாத நடைமுறைகள் அமல்
தொழில் நிறுவனங்கள்  சட்டம் 1951-இன் கீழ், தொழில் நிறுவன உரிமையாளர்கள் தகவல் பதிவு/தொழில் நிறுவனங்கள் உரிமம் பெறுவதற்கான விண்ணப்பங்கள், தொழில் நிறுவன உரிமையாளர் பதிவு வலைதளமான https://services.dipp.gov.in மூலம் ஏற்றுக் கொள்ளப்படுகின்றன. இந்த வலைதளம் மூலம், தொழில் நிறுவன உரிமையாளர்கள் தகவல்பதிவு – பகுதி - அ  மற்றும் தொழில் நிறுவன உரிமையாளர்கள் தகவல்பதிவு – பகுதி - ஆ  ஆகியவற்றுக்கான விண்ணப்பங்களை குறிப்பிட்ட தொழில் நிறுவனங்களின் உரிமையாளர்கள் அளிக்கலாம். தொழில் நிறுவன உரிமையாளர்களின் தகவல்களை ஏற்றுக் கொண்டதற்கான சான்றிதழை காகிதத்தில் விநியோகிக்கப்படும். ஸ்கேன் செய்யப்பட்ட பிரதி, வலைதளத்தில் பதிவேற்றப்படும். தொழில் நிறுவன உரிமையாளர்களின் பதிவு செய்யப்பட்ட தகவல்களில் ஏதாவது திருத்தம் செய்ய வேண்டியிருந்தால், அதற்கான விண்ணப்பங்களை காகிதத்திலேயே அளிக்க வேண்டும். அதனை ஏற்றுக் கொண்டதற்கான சான்றிதழ்கள், காகிதமாக வழங்கப்படும். அதன் ஸ்கேன் செய்யப்பட்ட பிரதி, வலைதளத்தில் பதிவேற்றம் செய்யப்படும். அதன் பிறகு, ஏற்றுக் கொண்டதற்கான சான்றிதழ்கள், விண்ணப்பதாரர்களுக்கு மின்னஞ்சலில் அனுப்பப்படும்.
வெளிப்படைத்தன்மை மற்றும் தொழில் செய்வதை எளிதாக்கும் வகையில், தொழில் நிறுவன உரிமையாளர்கள் தகவல்பதிவு வலைதளத்தை தொழில் ஊக்குவிப்பு மற்றும் உள்நாட்டு வர்த்தகத்துறை மேம்படுத்தியுள்ளது. வலுப்படுத்தப்பட்ட வலைதளத்தில் தொழில் நிறுவன உரிமையாளர்கள் தகவல் பதிவு – பகுதி அ, பகுதி - ஆ மற்றும் திருத்தங்களைச் செய்வதற்கான விண்ணப்பங்களை ஆன்லைன் மூலம் அளிக்கலாம். அனைத்து விண்ணப்பங்களும் காகிதமில்லாத முறையில் பரிசீலனை செய்யப்பட்டு, QR code-உடன் கூடிய ஏற்றுக்கொண்டதற்கான சான்றிதழ் மின்னணு முறையில் வெளியிடப்படும். இது அனுப்பப்பட்டது குறித்து விண்ணப்பதாரர்களுக்கு மின்னஞ்சல் மற்றும் குறுஞ்செய்தி மூலம் ஒரே நேரத்தில் அறிவிக்கப்படும். அதே நேரத்தில், குறிப்பிட்ட மாநில அரசுக்கும் மின்னஞ்சல் மூலம் தகவல் தெரிவிக்கப்படும்.
இனிமேல், தொழில் நிறுவன உரிமையாளர்கள் தகவல் பதிவு – பகுதி - அ, பகுதி - ஆ மற்றும் திருத்தங்களைச் செய்வதற்கான விண்ணப்பங்களை நேரில் வழங்க வேண்டியதில்லை. காகிதத்தில் சான்றிதழ் எதுவும் விநியோகிக்கப்பட மாட்டாது. ஒதுக்கப்பட்ட கியூஆர் குறியீடு மூலம் மின்னணு சான்றிதழ்களை ஆன்லைனில் உறுதிப்படுத்திக் கொள்ள முடியும்.
(Visitor Counter : 165
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 85.42 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 28-ஆம் தேதி வரை, 85.42 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 83.80 கோடி  டோஸ் தடுப்பூசிகளை வழங்கத் திட்டமிடப்பட்டுள்ளது.
சுமார் 4.57 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759129
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
208.31 கோடி 93.80 கோடி 2-வது தவணை மற்றும் 12.36 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 6,10,863 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,11,252 கொவிட் சிகிச்சை பெறுபவர்கள் எண்ணிக்கை 0.27 சதவீதமாக உள்ளது.
குணமடைந்தோர் விகிதம் தற்போது 98.56 சதவீதம்
கடந்த 24 மணி நேரத்தில் 15,040 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,36,38,844 என அதிகரித்துள்ளது.
கடந்த 24 மணி நேரத்தில் 8,813 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.04 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,12,129 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852134
பாதுகாப்பு அமைச்சகம்
இந்தியா-மாலத்தீவு இடையே பாதுகாப்பு ஒத்துழைப்பு பற்றிய இணையக் கருத்தரங்கும், கண்காட்சியும்
இந்தியா-மாலத்தீவு இடையே பாதுகாப்பு ஒத்துழைப்பு பற்றி இணையக் கருத்தரங்கு மற்றும் கண்காட்சி இன்று நடந்தது.
‘இந்தோ மாலத்தீவு உயர் மட்டப் பாதுகாப்பு கூட்டு ஈடுபாடு ’ என்ற தலைப்பில் இந்த இணையக் கருத்தரங்கு நடந்தது. இந்திய வர்த்தகத் தொழில்சபை கூட்டமைப்பு  மூலம் இந்தக் கருத்தரங்கை பாதுகாப்புத் தளவாடத் தயாரிப்புத் துறை நடத்தியது.
நட்பு நாடுகளுடன் பாதுகாப்பு உறவை ஊக்குவிப்பதற்காக ஏரோ இந்தியா 21 இணையக் கருத்தரங்குகள் தொடரின் ஒரு பகுதியாக இந்த கருத்தரங்கு நடத்தப்பட்டது.
‘‘நிலையான, வளமான, அமைதியான மாலத்தீவை உருவாக்க இந்தியா உறுதி பூண்டுள்ளது’’ என இந்த இணையக் கருத்தரங்கில் பேசிய இராணுவத் தளவாட உற்பத்தித் துறை கூடுதல் செயலாளர் திரு சஞ்சய் ஜாஜூ கூறினார்.
தங்களின் தேவைகள் குறித்து மாலத்தீவு தேசியப் பாதுகாப்புப் படை இந்தக் கருத்தரங்கில் விரிவாகத் தெரிவித்தது. பாரத் எலக்ட்ரானிக்ஸ் நிறுவனம் உட்பட 11 இந்தியப் பாதுகாப்புத் தளவாட உற்பத்தி நிறுவனங்கள் தங்கள் தயாரிப்புகள் மற்றும் திறனை எடுத்துக் கூறியது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681479
பிரதமர் அலுவலகம்
புதிதாகத் தொடங்கப்பட்ட அகமதாபாத் மெட்ரோ ரயிலிலிருந்து சபர்மதி நதியின் காட்சிகளைப் பிரதமர் பகிர்ந்து கொண்டார்
புதிதாகத் தொடங்கப்பட்ட அகமதாபாத் மெட்ரோ ரயிலிலிருந்து சபர்மதி நதியின் காட்சிகளைத் தனக்கு ட்விட்டர் பதிவில் அனுப்பிய ஐஏஎஸ் அதிகாரி எம் நாகராஜனின் ட்வீட்டை பிரதமர் திரு நரேந்திர மோடி பகிர்ந்துள்ளார்.
ஐஏஎஸ் அதிகாரி எம் நாகராஜனின் ட்வீட்டை மேற்கோள்காட்டிய பிரதமர் தனது ட்வீட்டர் பதிவில்,
"அகமதாபாத்திற்கு ஒரு பெரிய நாள்." என்று குறிப்பிட்டார்.
பிரதமர் அலுவலகம்
கென்ய அதிபராக தேர்ந்தெடுக்கப்பட்டுள்ள திரு எச்.இ. வில்லியம் எஸ் ரூட்டோவுக்கு பிரதமர் வாழ்த்து
கென்ய அதிபராக தேர்ந்தெடுக்கப்பட்டுள்ள திரு எச்.இ. வில்லியம் எஸ் ரூட்டோவுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்:
“கென்ய அதிபராக தேர்ந்தெடுக்கப்பட்டுள்ள எச்.இ. வில்லியம் எஸ் ரூட்டோவுக்கு வாழ்த்துகள்.
நமது வரலாற்று சிறப்புமிக்க இருதரப்பு உறவை வலுப்படுத்துவதற்காக அவருடன் நெருங்கி பணியாற்றுவதை நான் எதிர்நோக்கியுள்ளேன்” என்று குறிப்பிட்டுள்ளார்
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.33 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.33 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 26,834 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 1,841 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,75,149.
இந்தியாவில் கடந்த 24 மணி நேரத்தில் 2,060 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,10,863 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.86 கோடி  வாராந்திரத் தொற்று 1.02 சதவீதமாக உள்ளது. தினசரித் தொற்று விகிதம் 1.86 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868401
அறிவியல் மற்றும் தொழில்நுட்பத்துறை
தொடுதல் மற்றும் ஒலி சென்சார் பயன்பாட்டுக்கான சிறப்பு எலக்ட்ரோ நானோ துகள்கள் உருவாக்கம்
இதுவரையுள்ள மின்சார புலத்தில் மிக குறைந்த அளவில், பாலிவினைல்டின் புளூரைடு  நானோ துகள்களின் டெல்டா கட்டத்தை விஞ்ஞானிகள் எட்டியுள்ளனர். இது வழக்கமாக உள்ள மின்புலத்தை விட 103 மடங்கு குறைந்தது. பயன்பாட்டு அடிப்படையிலான வர்த்தக தொழில்நுட்பங்களுக்கு, இந்த கண்டுபிடிப்பு மிகவும் வசதியானது. இந்த ஆய்வு ‘அப்ளைடு பிசிக்கல் லெட்டர்ஸ்’ என்ற இதழில் சமீபத்தில் வெளியானது.
இந்திய புதிய முறை பாலிவினைல்டின் புளூரைடு-ல் PVDF பைசோஎலக்ட்ரிக் டெல்டா கட்டத்தைத் தூண்டுவதற்கான ஒரு சிறந்த வழியை வழங்குவது மட்டுமல்லாமல், தற்போதுவரையுள்ள குறைந்த மின் புலத்தின் கீழ் நானோ கட்டமைப்புகளின் உருவ அமைப்பைக் கட்டுப்படுத்தவும் உதவுகிறது.
எனவே, இந்த கண்டுபிடிப்பு, இந்தத் துறையில் நானோ தொழில்நுட்பத்தைப் பயன்படுத்துவதற்கான சாத்தியக்கூறுகளை ஏற்படுத்தும் மற்றும் அதிக மின்புலத்தின் தேவை காரணமாக முன்பு தடைபட்டிருந்த டெல்டா கட்டத்தின் பயன்பாட்டை மேலும் ஆராய அதிக வாய்ப்புகளை ஏற்படுத்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1789384
நித்தி ஆயோக்
5 ஆண்டுகளில் 13.5 கோடி இந்தியர்கள் பல பரிமாண வறுமை நிலையிலிருந்து மீண்டுள்ளனர்
நிதி ஆயோக்கின் தேசிய பல பரிமாண வறுமைக் குறியீடு: முன்னேற்ற ஆய்வு 2023-ன் அறிக்கை படி 2015-16 மற்றும் 2019-21-ம் ஆண்டுக்கு இடைப்பட்ட காலத்தில் 13.5 கோடி மக்கள் பல பரிமாண வறுமை நிலையிலிருந்து மீண்டுள்ளனர்.
நிதி ஆயோக் உறுப்பினர்கள் டாக்டர். வி.கே. பால், டாக்டர். அரவிந்த் விர்மானி மற்றும் நிதி ஆயோக் சிஇஓ திரு.பி.வி.ஆர். சுப்ரமணியம் ஆகியோர் முன்னிலையில், நிதி ஆயோக்கின் துணைத் தலைவர் திரு. சுமன் பெர்ரி இன்று இந்த அறிக்கையை வெளியிட்டார்.
தேசிய பல பரிமாண வறுமைக் குறியீடானது சுகாதாரம், கல்வி மற்றும் வாழ்க்கைத் தரம் ஆகியவற்றில் உள்ள குறைபாட்டினை அளவிடுகிறது. இந்த மூன்றின் கீழ், ஊட்டச்சத்து, குழந்தைகள் மற்றும் பதின் பருவத்தினரின் இறப்பு, பள்ளிப்படிப்பு, சமையல் எரிபொருள், சுகாதாரம், குடிநீர், மின்சாரம், வீடு, சொத்துக்கள், வங்கிக் கணக்குகள் உள்ளிட்ட குறியீடுகளில் உள்ள முன்னேற்றம் கணக்கில் எடுத்துக் கொள்ளப்படுகிறது.
இந்த அறிக்கையின்படி, 2015-16-ம் ஆண்டில் 24.85%-ஆக இருந்த இந்தியாவின் பல பரிமாண ஏழைகளின் எண்ணிக்கை 9.89% குறைந்து, 2019-2021-ம் ஆண்டில் 14.96%-ஆக உள்ளது. கிராமப்புற வறுமை 32.59%-ல் இருந்து 19.28%-ஆகக் குறைந்துள்ளது. அதே காலகட்டத்தில், நகர்ப்புற வறுமை 8.65%-ல் இருந்து 5.27%-ஆகக் குறைந்துள்ளது. 3.43 கோடி மக்கள் பல பரிமாண வறுமை நிலையிலிருந்து மீண்டுள்ளனர். வறுமைக் குறைப்பில் உத்தரப் பிரதேசம் முன்னிலையில் உள்ளது. தேசிய பல பரிமாண வறுமைக் குறியீடு அறிக்கையை www.niti.gov.in-ல் காணலாம்.
சுற்றுலா அமைச்சகம்
வெளிநாட்டினர் இந்தியாவுக்கு சுற்றுலாவாக வருவதை மீட்டுருவாக்க உலக சுற்றுலா சந்தை 2022ல் இந்தியா பங்கேற்றுள்ளது
லண்டனில் நவம்பர் 7 தொடங்கி 9 வரை நடைபெறும் உலக சுற்றுலா சந்தை 2022ல் மத்திய அரசின் சுற்றுலா அமைச்சகம் பங்கேற்றுள்ளது. இது மிகப் பெரிய சர்வதேச சுற்றுலா கண்காட்சிகளில் ஒன்றாகும். இந்த ஆண்டு கண்காட்சியின் மையப் பொருள் "சுற்றுலாவின் எதிர்காலம் இப்போது தொடங்குகிறது" என்பது ஆகும். பெருந்தொற்றுக்குப் பிந்தைய நிலையில் இந்தியாவுக்கு வெளிநாட்டு சுற்றுலா பயணிகளின் வருகையை மீட்டெடுக்கும் நடவடிக்கையாக உலக சுற்றுலா சந்தையில் இந்தியாவின் பங்கேற்கிறது. இந்தக் கண்காட்சியில் சுற்றுலா அமைச்சகம் 650 சதுர மீட்டர் இடத்தை பெற்று இந்தியாவிலிருந்து 20 க்கும் அதிகமான அரங்குகள் இடம் பெற்றுள்ளன. மத்திய சுற்றுலா அமைச்சக செயலாளர் திரு அரவிந்த் சிங் இந்திய அரங்கை முறைப்படி தொடங்கி வைத்தார். பிரிட்டனுக்கான இந்திய துணைத் தூதர் திரு விக்ரம் துரைசாமி,கேரளா ஒடிசா, கர்நாடகா, மகாராஷ்டிரா, புதுச்சேரி, தமிழ்நாடு ஆகிய மாநிலங்களின் சுற்றுலாத்துறை அமைச்சர்கள் முன்னிலை வகித்தனர்.
இந்திய அரங்கு ரிப்பன் வெட்டி குத்துவிளக்கேற்றி தொடங்கி வைக்கப்பட்டதோடு கணேச வந்தனமும் பாடப்பட்டது. பிரிட்டனுக்கான இந்தியத் துணைத் தூதர் வரவேற்றுப் பேசினார். தொடக்க நிகழ்வுக்குப் பின் இந்தியத் தூதுக்குழுவினரும் பங்கேற்பாளர்களும் இந்திய அரங்கையும் மற்ற மாநிலங்கள் மற்றும் சம்பந்தப்பட்ட துறை சார்ந்து அமைத்துள்ள அரங்குகளையும் பார்வையிட்டனர்.
இந்த நாளில் இன்கிரடிபிள் இந்தியா அமைப்பு பல்வேறு கலாச்சார நிகழ்ச்சிகளுக்கும் யோக அமர்வுகளுக்கும் பாலிவுட் நடன நிகழ்ச்சிக்கும் ஏற்பாடு செய்திருந்தது. எதிர்காலம் குறித்த அரங்கில் பொறுப்புள்ள சுற்றுலாவுக்கு வாடிக்கையாளர்களின் அதிகரித்து வரும் கோரிக்கை என்ற அமர்விலும் நீடிக்க வல்ல அரங்கில் நடைபெற்ற அடுத்த நெருக்கடிக்கான தயாரிப்பு நீண்ட கால நிலைத்தன்மையை அடைதல் என்ற கருத்தரங்குகளின் முதல் அமர்விலும் சுற்றுலா அமைச்சக செயலாளர் கலந்து கொண்டார்.
பின்னர் சுற்றுலா அமைச்சக செயலாளர் திரு அரவிந்த் சிங் கூடுதல் செயலாளர் திரு ராகேஷ் குமார் வர்மா ஆகியோர் இந்தியா பிரிட்டன் இடையே சுற்றுலாவை மேம்படுத்த பிரிட்டிஷ் சுற்றுலா முகமைகள் சங்க நிர்வாகிகளுடன் பேச்சு நடத்தினர். சுற்றுலா வர்த்தகம் மற்றும் ஊடகப் பிரதிநிதிகளுடன் உரையாடிய திரு ராகேஷ் குமார் வர்மா, பெருந்தொற்றுக்கு பிந்தைய காலத்தில் சுற்றுலாவை மேம்படுத்த மத்திய சுற்றுலா அமைச்சகம் மேற்கொண்டுள்ள நடவடிக்கைகள் பற்றி சுற்றுலா வர்த்தகம் மற்றும் ஊடகம் ஆகியவற்றை சேர்ந்தவர்களிடம் விவரமாக எடுத்துரைத்தார்.
MSV/SMB/IDS
பாதுகாப்பு அமைச்சகம்
‘பாசறை திரும்புதல்’ 2022 நிகழ்ச்சி: 1000 ‘மேக் இன் இந்தியா’ ட்ரோன்கள் முதல் முறையாக பார்வையாளர்களை பரவசத்தில் ஆழ்த்த உள்ளன
இந்த ஆண்டின் பாசறை திரும்புதல் நிகழ்ச்சியில் புதுமையான ட்ரோன் காட்சிகள் பார்வையாளர்களை கவரும் முக்கிய அம்சமாக இருக்கும். 2022 ஜனவரி 29-ந் தேதி புதுதில்லியின் இதயப் பகுதியான வரலாற்றுச் சிறப்புமிக்க விஜய் சவுக்கில் ஆயுதப் படைகளின் சுப்ரீம் கமாண்டரான குடியரசு தலைவர் திரு.ராம்நாத் கோவிந்த் இந்த நிகழ்ச்சியில் பங்கேற்று சிறப்பு செய்கிறார். சுதந்திரத்தின் 75 ஆண்டு காலத்தை விடுதலையின் அமிர்த பெருவிழாவாக இம்முறை கொண்டாடப்படுகிறது. இந்த நிகழ்ச்சியில் பிரதமர் திரு.நரேந்திர மோடி, பாதுகாப்புத்துறை அமைச்சர் திரு.ராஜ்நாத் சிங் ஆகியோர் கலந்து கொள்கின்றனர். மேக் இன் இந்தியா முன்முயற்சியின் கீழ் இது கருத்துருவாக்கப்பட்டு, வடிவமைக்கப்பட்டு, தயாரிக்கப்பட்டுள்ளது.
இந்த நிகழ்ச்சியில், இந்திய ராணுவம், கடற்படை, விமானப்படை மற்றும் மத்திய ஆயுதக் காவல் படையினர் பங்கேற்கும் மொத்தம் 26 பாண்ட் இசை அணிவகுப்புகள் பார்வையாளர்களை பரவசப்படுத்தும். முதல் பாண்ட் இசை ‘வீர் சைனிக்’ இசைக்கப்படும். இதனைத் தொடர்ந்து, பைப்ஸ் & டிரம்ஸ் பாண்ட், சிஏபிஎஃப் பாண்ட், விமானப்படை பாண்ட், கடற்படை பாண்ட், ராணுவ பாண்ட் ஆகியவை இசைக்கப்படும். கமாண்டர் விஜய் சார்லஸ் டிகுருஸ் இதன் முதன்மை இசை நடத்துனராக இருப்பார்.
விடுதலையின் அமிர்த பெருவிழாவை கொண்டாடும் வகையில், கேரளா, ஹிந்த் கி சேனா, ஆ மேரே வட்டான்கே லோகான் ஆகிய புதிய மெட்டுக்கள் இசைக்கப்படும். மிகவும் பிரபலமான மெட்டான “சாரே ஜகான் சே அச்சா“ என்ற மெட்டுடன் நிகழ்ச்சி நிறைவடையும்.
போர்க்களத்திலிருந்து சூரிய அஸ்தமன நேரத்தில் படைகள் பாசறைக்கு திரும்பும் நூற்றாண்டு பழமையான பாரம்பரிய நிகழ்ச்சியாக பாசறை திரும்புதல் நடைபெற்று வருகிறது. ஊதுகுழல்கள் ஊதப்பட்டதும் படைகள் சண்டையை நிறுத்தி தங்கள் ஆயுதங்களை உறையிலிட்டு போர்க்களத்தை விட்டு திரும்புவது வழக்கமாகும். இந்த வழக்கம் இன்று வரை தொடர்ந்து வருகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1793195
மத்திய அமைச்சரவை
புதுப்பிக்கக் கூடிய எரிசக்தித் துறையில் இந்தியாவிற்கும் தஜிகிஸ்தானுக்கும் இடையேயான ஒத்துழைப்பு பற்றிய புரிந்துணர்வு ஒப்பந்தம் குறித்து மத்திய அமைச்சரவைக்கு தெரிவிக்கப்பட்டது
புதுப்பிக்கக் கூடிய எரிசக்தித் துறையில் இந்தியாவிற்கும் தஜிகிஸ்தானுக்கும் இடையேயான ஒத்துழைப்பு பற்றிய புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவைக்கு தெரிவிக்கப்பட்டது. இந்தப் புரிந்துணர்வு ஒப்பந்தம் 2018-ஆம்ஆண்டு அக்டோபர் மாதம் 8-ம் தேதி அன்று கையெழுத்தானது.
பயன்பாடு
இந்த புரிந்துணர்வு ஒப்பந்தம் புதிய மற்றும் புதுப்பிக்கக்கூடிய எரிசக்தியின் வளர்ச்சி மற்றும் பயன்படுத்தலோடு, சேமிப்பிற்கான தொழில்நுட்பத்திற்கும் முக்கியத்துவம் அளிக்கும்.
-----
(Visitor Counter : 71
பிரதமர் அலுவலகம்
அஞ்சலகக் கட்டுமானத்தின் முப்பரிமாண  அச்சுத்தொழில்நுட்பப் பயன்பாட்டைப் பிரதமர் பாராட்டியுள்ளார்
பெங்களூரு அஞ்சலகக் கட்டுமானத்தில் முப்பரிமாண  அச்சுத் தொழில் நுட்பப் பயன்பாட்டைப் பிரதமர் திரு நரேந்திர மோடி பாராட்டியுள்ளார்.
ரயில்வே அமைச்சர் திரு அஸ்வினி வைஷ்ணவின் ட்விட்டரைப் பகிர்ந்து பிரதமர் வெளியிட்ட ட்விட்டர் செய்தியில் கூறியிருப்பதாவது:
“இந்த நோக்கங்களுக்காக பயன்படுத்தப்படும் தொழில்நுட்பத்தின் புதிய வழிகள் காண்பதற்கு நன்றாக உள்ளது”.
சிறப்பு சேவைகள் மற்றும் கட்டுரைகள்
காரைக்காலில் உள்ள தேசிய தொழில்நுட்பக் கழகத்தில் 77-ஆவது சுதந்திர தினக் கொண்டாட்டம்
மத்திய கல்வி அமைச்சகத்தால் நடத்தப்பட்டு வரும் காரைக்காலில் உள்ள தேசிய தொழில்நுட்பக் கழகத்தில் 77வது சுதந்திர தினம் இன்று  கொண்டாடப்பட்டது. கழகத்தின் பதிவாளர் முனைவர் சீ. சுந்தரவரதன் தேசியக்கொடியை ஏற்றிவைத்து, சுதந்திர இந்தியாவை அடைவதற்கு நமது முன்னோர்கள் செய்த அர்ப்பணிப்பு மற்றும் தியாகங்களை நினைவு கூர்ந்தார்.
மேலும் அவர் பேசுகையில், இன்று நாம் உலகின் மிகப்பெரிய மக்கள்தொகை கொண்ட ஜனநாயக நாடாக இருக்கிறோம். இந்தியா பல்வேறு துறைகளில் வளர்ச்சிப் பாதையில் முன்னேறி வருகிறது என்றும் 2025 ஆம் ஆண்டுக்குள் 5 டிரில்லியன் பொருளாதாரத்தை எட்டுவதை இலக்காகக் கொண்டுள்ளது என்றும் கூறினார். நாட்டின் மக்கள் தொகையில் 65 சதவீதமாக இருக்கும் இளைஞர்கள்தான் நமது பலம் என்றும் இன்றைய இளைஞர்கள் புதிய கண்டுபிடிப்பு மற்றும் ஸ்டார்ட்-அப்களில் அதிக கவனம் செலுத்துகின்றனர் என்றும் அவர் கூறினார்.
ஜி-20 உச்சிமாநாட்டின் முழக்கமான “ஒரே பூமி, ஒரே குடும்பம், ஒரே எதிர்காலம்” என்பதைப் பின்பற்றும் வகையில் நாம் கலாச்சார ரீதியாகவும், மொழி ரீதியாகவும் வேறுபட்டிருந்தாலும் அனைவரும் ஒற்றுமையாக வாழ்ந்து எதிர்கால சந்ததியினருக்குத் நன்மையை வழங்குவோம் என்று அவர் மேலும் கூறினார்.
தொழில்நுட்ப கல்விக் கழகத்தின் இயக்குநர் முனைவர் உஷா நடேசன் சார்பாக அனைவருக்கும் சுதந்திர தின நல்வாழ்த்துக்களைத் தெரிவித்து அவர் உரையை நிறைவு செய்தார்.
இவ்விழாவில் கல்லூரி மாணவர்கள் மற்றும் பாதுகாப்பு வீரர்களின் அணிவகுப்பும், மாணவர்களின் கலை நிகழ்ச்சிகளும் நடைப்பெற்றன. இந்நிகழ்ச்சியில் கல்லூரியின் பேராசிரியர்கள், ஊழியர்கள் கலந்துகொண்டனர்.
அணுசக்தி அமைச்சகம்
2047ஆம் ஆண்டுக்குள் இந்தியாவின் மின்சாரத் தேவையில் ஏறத்தாழ 9% மின்சாரம் அணுசக்தி மூலங்களிலிருந்து பெறப்படும் என்று மத்திய அமைச்சர் டாக்டர் ஜிதேந்திர சிங் கூறினார்.
அறிவியல் & தொழில்நுட்பம், புவி அறிவியல், பிரதமர் அலுவலகம், பணியாளர்கள், பொதுமக்கள் குறைகள், ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங், இந்தியா 100வது சுதந்திர தினத்தை கொண்டாடும் 2047 ஆம் ஆண்டுக்குள் இந்தியாவின் அணுசக்தி ஆதாரங்களில் இருந்து கிட்டத்தட்ட 9% மின்சாரம் பங்களிக்க வாய்ப்புள்ளது. 2070க்குள் நிகர பூஜ்ஜிய இலக்கை அடைவதற்கு இது உதவும்.
மும்பையில் அணுசக்தித் துறையின் பாபா அணு ஆராய்ச்சி மையத்தின்  மூத்த விஞ்ஞானிகள் குழுவுடன் ஆய்வுக் கூட்டத்தை நடத்திய பின்னர் மத்திய அமைச்சர் டாக்டர் ஜிதேந்திர சிங் இதனைத் தெரிவித்தார்.
2030ஆம் ஆண்டுக்குள் 20 ஜிகாவாட் அணுசக்தி உற்பத்தித் திறனை எட்டுவது,அமெரிக்கா மற்றும் பிரான்ஸ்க்கு அடுத்தபடியாக இந்தியாவை உலகின் மூன்றாவது பெரிய அணுசக்தி உற்பத்தியாளராக உயர்த்துவது ஆகிய இரண்டும் அணுசக்தித் துறை வகுத்துள்ள மற்ற இலக்குகள் என்றும் அமைச்சர் கூறினார்.
டாக்டர் ஜிதேந்திர சிங், இந்த விரைவான முன்னேற்றத்திற்கான பெருமை பிரதமர் நரேந்திர மோடி அவர்களை சேரும் என்று குறிப்பிட்டார். அவர் சுதந்திரத்திற்குப் பிறகு முதல் முறையாக ஒரே முறையில் 10 உலைகளை அங்கீகரிக்கும் முடிவை எடுத்ததோடு பொதுத்துறை நிறுவனங்களுடன் கூட்டு முயற்சியின் கீழ் அணுசக்தி நிறுவல்களை உருவாக்க அனுமதித்தார். இதன் விளைவாக, இன்று இந்தியா செயல்படும் உலைகளின் எண்ணிக்கையில் உலகில் ஆறாவது இடத்தில் உள்ளது. கட்டுமானத்தில் உள்ளவை உட்பட மொத்த உலைகளின் எண்ணிக்கையில் இரண்டாவது இடத்தில் உள்ளது.
டாக்டர் ஜிதேந்திர சிங் கூறுகையில், மோடி ஆட்சியின் தனிச்சிறப்பு என்னவென்றால், முதல் முறையாக, அணு ஆற்றல் பல்வேறு துறைகளில் பயன்படுத்தப்படுகிறது, எடுத்துக்காட்டாக, வேளாண்துறையில் ஆப்பிள் போன்ற பழங்கள் மற்றும் வேளாண் பொருட்களை நீண்ட நாட்கள் கெடாமல் பாதுகாப்பதற்காக பயன்படுகிறது. மருத்துவத் துறையில் புற்றுநோய் மற்றும் பிற நோய்களுக்கான சிகிச்சையில் சமீபத்திய தொழில்நுட்பங்களைப் பயன்படுத்துவதற்காக உதவுகிறது. அமைதியான நோக்கங்களுக்காக அணுசக்தியைப் பயன்படுத்துவதற்கான வழியை இந்தியா உலகிற்குக் காட்டியுள்ளது என்றார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 197.46 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 99,602 கொவிட் சிகிச்சை பெறுபவர்கள் எண்ணிக்கை 0.23 சதவிதமாக உள்ளது.
குணமடைந்தோர் விகிதம் தற்போது 98.56 சதவீதம்
கடந்த 24 மணி நேரத்தில் 11,574 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,28,08,666 என அதிகரித்துள்ளது.
கடந்த 24 மணி நேரத்தில் 14,506 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.35 சதவீதம் ஆகும்
வாராந்திர பாதிப்பு விகிதம் 3.30 சதவீதம் ஆகும்
இதுவரை மொத்தம் 86.19 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,33,659 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837775
மத்திய அமைச்சரவை
பீகார் மாநிலத்தில் உள்ள தர்பங்காவில் அகில இந்திய மருத்துவ அறிவியல் கழகம்  அமைக்க மத்திய அமைச்சரவை ஒப்புதல்
பீகார் மாநிலத்தில் உள்ள தர்பங்காவில் அகில இந்திய மருத்துவ அறிவியல் கழகம் அமைக்க பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. பிரதமரின் ‘ஸ்வஸ்த்யா சுரக்ஷா’ திட்டத்தின் கீழ் இது நிறுவப்படவுள்ளது. இந்த எய்ம்ஸ் மையத்துக்கு ரூ.2,37,500/- மாத சம்பளத்தில் இயக்குனர் பதவியை உருவாக்கவும் மத்திய அமைச்சரவை ஒப்புதல் அளித்துள்ளது.
ரூ.1264 கோடி செலவில் கட்டப்படும் இந்த எய்ம்ஸ் மருத்துவ ஆராய்ச்சி கழகம், மத்திய அரசு ஒப்புதல் அளித்த தேதியிலிருந்து 4 ஆண்டுகளுக்குள் கட்டி முடிக்கப்படவுள்ளது.
முக்கிய அம்சங்கள்:புதிய எய்ம்ஸில் 100 எம்.பி.பி.எஸ் இடங்கள் மற்றும் 60 பி.எஸ்.சி இடங்கள் இருக்கும்.15-20 பல்நோக்கு மருத்துவ துறைகள் இருக்கும்.750 படுக்கை வசதிகள் இருக்கும்ஒரு நாளைக்கு வெளி நோயாளிகள் 2 ஆயிரம் பேரும், உள் நோயாளிகள் மாதத்துக்கு 1000 பேரும் சிகிச்சை பெறலாம்.முதுநிலை மருத்துவ படிப்புகளும் தொடங்கப்படும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் https://pib.gov.in/PressReleasePage.aspx?PRID=1654424
பிரதமர் அலுவலகம்
மவுலானா கால்பே சாதிக்கின் மறைவுக்கு பிரதமர் இரங்கல்
அனைத்திந்திய முஸ்லிம் தனிநபர் சட்ட வாரியத்தின் துணைத் தலைவர் மவுலானா கால்பே சாதிக்கின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
"அனைத்திந்திய முஸ்லிம் தனிநபர் சட்ட வாரியத்தின் துணைத் தலைவர் மவுலானா கால்பே சாதிக்கின் மறைவு மிகவும் துயரமளிக்கிறது. அவர் சமூக நல்லிணக்கத்துக்கும், சகோதரத்துவத்துக்கும் சிறப்பாக பாடுபட்டார் . அவரது குடும்பத்தினருக்கும், நண்பர்களுக்கும் எனது இரங்கல்கள்," என்று டிவிட்டர் பதிவொன்றில் பிரதமர் தெரிவித்துள்ளார்.
தகவல் மற்றும் ஒலிபரப்பு அமைச்சகம்
பத்திரிகை தகவல் அலுவலகத்தின் உண்மை அறியும் பிரிவு இன்று ஐந்து அதிகாரப்பூர்வ தகவல்களை ட்விட்டரில் வெளியிட்டுள்ளது
சமூக ஊடகங்களில் போலிச் செய்திகள் பரவுதலைத் தடுக்கவும், உச்சநீதிமன்றத்தின் கருத்துகளைத் தொடர்ந்தும், சமூக ஊடகங்களில் வைரலாக இருக்கும் வதந்திகளை கண்டுபிடிக்க, விசேஷ பிரிவு ஒன்றை பத்திரிகைத் தகவல் அலுவலகம் உருவாக்கியுள்ளது. “பி ஐ பி உண்மை அறியும் பிரிவு” ட்விட்டர் தலைப்பில் உள்ள இந்தப் பிரிவு மூலம், சமூக ஊடக தளங்களில் பரபரப்பாக இருக்கும் தகவல்களைத் தொடர்ந்து கண்காணிக்கப்பட்டு, அந்த விஷயங்களின் உண்மைத்தன்மை பற்றி ஆராயப்படுகிறது. அத்துடன் ட்விட்டரில் பிஐபி இந்தியா பெயரிலும், பல்வேறு பிஐபி மண்டல பிரிவுகளின் பெயரிலும் அதிகாரப்பூர்வமான தகவல்கள் பதிவிடப்படுகின்றன. ஹேஷ்டேக் பயன்படுத்தி பதிவிடும் இந்தத் தகவல்கள், ட்விட்டர் பயனாளர்களுக்கு உதவுவதாக இருக்கும்.
எந்தவொரு சமூக ஊடக தகவலையும், வரி வடிவம், ஆடியோ மற்றும் வீடியோ தகவலையும், அதன் உண்மைத்தன்மையைக் கண்டறிவதற்காக பிஐபி உண்மை அறியும் பிரிவிற்கு -இணைப்பிற்கு யார் வேண்டுமானாலும் அனுப்பலாம். ஆன் லைனில் https://factcheck.pib.gov.in/ என்ற இணையதள முகவரியிலோ அல்லது +918799711259 என்ற எண்ணில் வாட்ஸப் மூலமோ அல்லது : pibfactcheck[at]gmail[dot]com. என்ற இமெயில் மூலமோ தகவல்களைத் தெரிவிக்கலாம். இதுகுறித்த விவரங்கள் பி.ஐ.பி. இணையதளத்திலும் https://pib.gov.in உள்ளன.
பிஐபி உண்மைஅறியும் பிரிவு இன்று ஐந்து அதிகாரப்பூர்வ தகவல்களை பதிவிட்டுள்ளது. ஸ்க்ரால் என்ற முன்னணி இணையதளம், பிகாரில் ஜெஹானாபாத்தில் வீட்டில் உணவு இல்லாததால் குழந்தைகள் தவளைகளை சாப்பிடுவதாக செய்தி வெளியிட்டுள்ளது. அந்த வீடியோ வைரலாகப் பரவியது.'' இது வதந்தி என கண்டறியப் பட்டுள்ளது. அது பொய்யான தகவல் என்று தெரிய வந்துள்ளது. அந்தக் குழந்தைகளின் வீடுகளில் போதிய உணவுப் பொருட்கள் இருப்பதாக ஜெஹானாபாத் மாவ்ட ஆட்சியர் தகவல் தெரிவித்துள்ளார்.
(Visitor Counter : 147
பாதுகாப்பு அமைச்சகம்
ஏடன் வளைகுடாவில் எம்.வி. வேளா கப்பலுக்கு உதவிய இந்திய கடற்பரை கப்பல் ஐ.என்.எஸ். தேஜ்
ஏடன் வளைகுடாவில் பிரச்சனையில் சிக்கித் தவித்த எம்.வி.வேளா கப்பலுக்கு இந்திய கடற்படையின் ஐ.என்.எஸ். தேஜ் கப்பல் தேவையான உதவிகளை அளித்தது.
ஏடன் வளைகுடாவில் கடற்கொள்ளையர்கள் பாதிப்பு நிறைந்த பகுதியில் மேற்கு கடற்படை கமாண்டை சேர்ந்த ஐ.என்.எஸ். தேஜ் ரோந்துப் பணியில் ஈடுபட்டிருந்தது. அப்போது நார்வே நாட்டுக்கு சொந்தமான எம்.வி. வேளா என்ற கப்பல் பிரச்சினையில் சிக்கியிருப்பதாக கூட்டு பணிப்படை விமானத்திற்கு தகவல் அனுப்பியது. இந்தத் தகவலை விமானம் இந்திய கடற்படை கப்பல் தேஜ்ஜிற்கு அளித்ததைத் தொடர்ந்து கடற்படை கப்பல் அங்கு விரைந்தது.
எம்.வி. கப்பலில் 42 டன் எடை கொண்ட கப்பலை நங்கூரத்துடன் இணைக்கும் சங்கிலி நழுவியதால், அந்த கப்பல் கடற்கொள்ளையர்கள் நிறைந்த பகுதியில் 5 முதல் 6 கடல்மைல் வேகத்திற்கு மேல் செல்ல முடியாமல் திணறியது. இதனையடுத்து, தேஜ் கப்பலில் இருந்து அனுப்பப்பட்ட சிறப்புக் குழு மூன்று நாட்களாக முயற்சி செய்து நங்கூரத்தையும், அதனோடு இணைக்கப்பட்ட சங்கிலியையும் மீட்டு, எம்.வி.வேளா கப்பல் பயணத்தைத் தொடர உதவியது.
(Visitor Counter : 107